Лихварка/26
ПОЈАВА XIII
(Улазе Ставре и Савићка.)

САВИЋКА: Остависмо вас самога дуго; али ви ћете ми опростити, је ли. Ето тако, посао ми неда ни минута времена, да се са својим пријатељима разговорим. А шта, прија Мацо, зар оде већ? 
МАЦА: Па шта знам? Ди је Палилула! Збогом, госпођо, збогом!
СТАВРЕ: Збогом, Мацо! Поздрави твоју Јулчицу.
МАЦА: Збогом, кир Ставре! (Прилазећи му; на само.) Пазите на ваш мед; слатке се ствари радо једу, а и лептирови често на мед налете.
СТАВРЕ: Ех, Бог с вама, шта то говорите? 
МАЦА (опет онако): Поздрави Јелу! (У ходу, за се.) Хе, хе, хе! Шта ти још нећу дознати; а све ћу лијепо по вароши раструбити. Бољег добоша не треба. (Гласно.) Збогом, збогом!

(Завјеса пада).

Лихварка